blandingsøkonomi
Store norske leksikon,Økonomi og næringsliv,Samfunnsøkonomi,Økonomisk politikk
Blandingsøkonomi er et økonomisk system der privat eiendomsrett til produksjonsmidlene er det vanlige, men der myndighetene involverer seg sterkt i økonomien gjennom eierskap, reguleringer og på andre måter.
Blandingsøkonomi stilles gjerne opp som en mellomform mellom «ren» markedsøkonomi (laissez faire) på den ene siden og «ren» planøkonomi på den andre. Det er likevel knapt noen økonomi som i dag eller historisk kan sies å passe beskrivelsen av disse «rene» formene. De fleste økonomier er dermed i praksis blandingsøkonomier, selv om graden av offentlig eierskap og påvirkning i økonomien varierer mye. Les mer i Store norske leksikon markedsøkonomi planøkonomi sosialdemokrati